PMIndiaData/PMIndiaSum huggingface dataset:
রাষ্ট্রপতি পুতিনের সঙ্গে প্রধানমন্ত্রী মোদীর টেলিফোনে বার্তালাপ

রাশিয়ার রাষ্ট্রপতি ভ্লাদিমির পুতুন আজ টেলিফোনে প্রধানমন্ত্রী শ্রী নরেন্দ্র মোদীর সঙ্গে কথা বলেন এবং সাধারণ নির্বাচনে বিপুল জয়ের জন্য তাঁকে অভিনন্দন জানান। রাষ্ট্রপতি পুতিন দৃঢ় প্রত্যয় ব্যক্ত করে বলেছেন যে, প্রধানমন্ত্রী মোদী দু’দেশের মানুষের মধ্যে দীর্ঘমেয়াদী মৈত্রী ও সৌভ্রাতৃত্বের বন্ধনকে আরও সুদৃঢ় করার পাশাপাশি দু’দেশের মধ্যে যে বিশেষ ও কৌশলগত অংশীদারিত্ব রয়েছে, তা আরও সম্প্রসারিত করবে। প্রধানমন্ত্রী মোদী পুতিন’কে তাঁর উষ্ণ শুভেচ্ছার জন্য অভিনন্দন জানান। দু’দেশের মধ্যে ক্রমবর্ধমান সহযোগিতার বিষয়টিকে স্বীকার করে নিয়ে প্রধানমন্ত্রী বলেন, বিগত কয়েক মাসে রাষ্ট্রপতি পুতিনের সঙ্গে তাঁর ব্যক্তিগত সখ্যতাও বেড়েছে। ভারত ও রাশিয়ার মধ্যে কালোত্তীর্ণ ও দীর্ঘমেয়াদী ভিত্তিতে যে দ্বিপাক্ষিক অংশীদারিত্ব রয়েছে, তা আরও এগিয়ে নিয়ে যেতে ও সুদৃঢ় করতে রাষ্ট্রপতি পুতিনের সঙ্গে তাঁর ভবিষ্যৎ আলাপ-আলোচনাগুলির ব্যাপারে তিনি অত্যন্ত আশাবাদী বলে প্রধানমন্ত্রী মোদী প্রত্যয় ব্যক্ত করেন।
বাণিজ্যিক আদালত সম্পর্কিত সংশোধিত বিলে মন্ত্রিসভার সম্মতি

বাণিজ্যিক আদালত, বাণিজ্যিক ডিভিশন এবং বাণিজ্যিক বিচার সম্পর্কিত বিল সংশোধনের বিষয়টি কর্মপরবর্তী পর্যায়ে অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে বৈঠকটি অনুষ্ঠিত হয়। এই বিল সংশোধনের ফলে ডিভিশন বেঞ্চের ওপর চাপ অনেকটাই কমে যাবে। সংসদের চলতি অধিবেশনেই সম্ভবত সংশোধনের বিষয়গুলি পেশ করা হবে। সংশোধিত বিলটি আইনে পরিণত হলে হাইকোর্টের আওতায় সংশ্লিষ্ট যে সমস্ত মামলার শুনানী হয় তার অনেকগুলিই চলে যাবে উচ্চ আদালতের বাণিজ্যিক ডিভিশনের আওতায়। /
অসমে ভারতীয়কৃষি গবেষণা সংস্থার শিলান্যাস করলেন প্রধানমন্ত্রী

অসমেরগোগামুখে ভারতীয় কৃষি গবেষণা সংস্থার (আইএআরআই) আজ শিলান্যাস করলেন প্রধানমন্ত্রীশ্রী নরেন্দ্র মোদী। এই উপলক্ষে এক জনসমাবেশে ভাষণদানকালে রাজ্যের মুখ্যমন্ত্রী শ্রীসর্বানন্দ সোনোয়াল এবং তাঁর সরকারের উন্নয়ন প্রচেষ্টার ভূয়সী প্রশংসা করেন তিনি।অভিনন্দন জানান মুখ্যমন্ত্রী সোনোয়াল এবং তাঁর মন্ত্রিসভার সহকর্মীদের। প্রধানমন্ত্রীতাঁর ভাষণে বলেন, ভারতীয় কৃষি গবেষণা সংস্থার যে শিলান্যাস আজ অনুষ্ঠিত হল তাসমগ্র অঞ্চলের ইতিবাচক ভবিষ্যৎ গড়ে তোলার ক্ষেত্রে যথেষ্ট সম্ভাবনাপূর্ণ। শ্রীমোদী বলেন, একুশ শতকের চাহিদার দিকে লক্ষ্য রেখে কৃষির উন্নয়ন সম্ভব করে তোলাপ্রয়োজন। পরিবর্তনশীল প্রযুক্তির সুফল কৃষকদের কাছে পৌঁছে দেওয়া উচিৎ বলে মনে করেনতিনি। সংশ্লিষ্টঅঞ্চলের সুনির্দিষ্ট চাহিদা ও প্রয়োজনের কথা মনে রেখে আধুনিক কৃষি পদ্ধতি ওপ্রযুক্তিগত ব্যবস্থা গড়ে তোলার ওপর বিশেষ জোর দেন প্রধানমন্ত্রী। স্বাধীনতার ৭৫তমবার্ষিকী অর্থাৎ, আগামী ২০২২ সালের মধ্যে কৃষিজীবী মানুষের আয় ও উপার্জন দ্বিগুণকরে তোলার লক্ষ্যে তাঁর চিন্তাভাবনার কথাও ব্যক্ত করেন তিনি। শ্রীমোদী বলেন, গত তিন বছরে কৃষককল্যাণে বেশ কিছু উল্লেখযোগ্য পদক্ষেপ গ্রহণ করেছেকেন্দ্রীয় সরকার। প্রসঙ্গত ‘সয়েল হেল্‌থ কার্ড’, ‘প্রধানমন্ত্রী কৃষি সিচাঁইযোজনা’ এবং ‘প্রধানমন্ত্রী ফসল বিমা যোজনা’র কথা উল্লেখ করেন তিনি। সারা দেশেমাটির স্বাস্থ্য পরীক্ষার জন্য গবেষণাগারের যে বিশাল নেটওয়ার্ক গড়ে তোলা হচ্ছে সেকথা স্মরণ করিয়ে দিয়ে প্রধানমন্ত্রী বলেন, ফসল বিমা যোজনা কৃষকদের মধ্যে ক্রমশজনপ্রিয় হয়ে উঠছে। দেশেরউত্তর-পূর্বাঞ্চলে সংযোগ ও যোগাযোগের প্রসারে ‘পঞ্চ তত্ত্ব’ ব্যাখ্যা করেনপ্রধানমন্ত্রী। তিনি বলেন, রেল, মহাসড়ক, বিমান পরিবহণ, জলপথ এবং প্রযুক্তিগতপদ্ধতি – এই পাঁচটি হল এক বিশেষ তত্ত্ব যার সফল বাস্তবায়নের মধ্য দিয়ে উত্তর-পূর্বভারতের জনসাধারণের কল্যাণ ও সমৃদ্ধিকে নিশ্চিত করে তোলা যায়। /
ওড়িশায় প্রধানমন্ত্রী: তালচের সার কারখানার পুনরুজ্জীবনের কাজ শুরু, ঝাড়সুগুদা বিমানবন্দর উদ্বোধন করা হল

প্রধানমন্ত্রী শ্রী নরেন্দ্র মোদী আজ (২২শে সেপ্টেম্বর) ওড়িশায় সফর করেন। তালচেরে তালচের সার কারখানার পুনরুজ্জীবনের কাজের সূচনা উপলক্ষে তিনি একটি ফলকের আবরণ উন্মোচন করেন। অনুষ্ঠানে সার কারখানাটিতে পুনরায় কাজ শুরু হওয়ায় প্রধানমন্ত্রী সন্তোষ প্রকাশ করেন। তিনি বলেন, বহু আগেই যে স্বপ্ন পূরণ করা যেত সেটি আমরা আজ পূরণ করছি। তিনি বলেন, সরকারের লক্ষ্য হল ভারতকে নতুন উচ্চতায় নিয়ে যাওয়া। সার কারখানার মতো প্রকল্পগুলি ভারতের বিকাশের কেন্দ্রবিন্দু বলে প্রধানমন্ত্রী উল্লেখ করে বলেন এই কারখানায় সর্বাধুনিক প্রযুক্তি ব্যবহার করা হবে। ঝাড়সুগুদায় প্রধানমন্ত্রী ঝাড়সুগুদা বিমানবন্দরের উদ্বোধন করেন এবং ঝাড়সুগুদা থেকে রায়পুরগামী প্রথম বিমানের যাত্রার সূচনা করেন। তিনি গর্জনবহাল কয়লাখনিটিও জাতির উদ্দেশে উৎসর্গ করেন। উৎসর্গ করেন ঝাড়সুগুদা-বারাপালি-সারদেগা রেল সংযোগও। দুলাঙ্গা কয়লাখনিতে কয়লা উৎপাদন এবং সেখান থেকে কয়লা পরিবহণ শুরু হওয়ায় সেই মুহূর্তটিকে স্মরণে রাখতেও একটি ফলকের আবরণ উন্মোচন করেন প্রধানমন্ত্রী। এই উপলক্ষে প্রধানমন্ত্রী বলেন, ঝাড়সুগুদা বিমানবন্দর এবং অন্যান্য প্রকল্পের উদ্বোধন করতে পেরে তিনি খুশি। এর ফলে ওড়িশাবাসী বিশেষভাবে উপকৃত হবেন। তিনি বলেন, ভারতের উড়ান ক্ষেত্রে দ্রুত রূপান্তর ঘটছে এবং ১২৫ কোটি ভারতবাসীর জন্য তা যথেষ্ট ইতিবাচক ব্যাপার। ঝাড়সুগুদা বিমানবন্দরটির যথাযথ অবস্থান ওড়িশার মানুষজনের চাহিদা পূরণ করবে বলে শ্রী মোদী মন্তব্য করেন। তিনি বলেন, সার্বিক উন্নয়নের মূলে রয়েছে যোগাযোগ ব্যবস্থা। সারা দেশে যোগাযগ ব্যবস্থা বাড়িয়ে তোলার জন্য সরকার বিশেষভাবে উদ্যোগ নিয়েছে বলে প্রধানমন্ত্রী উল্লেখ করেন।
ব্যাঙ্ককে ষোড়শ ভারত-আসিয়ান শিখর বৈঠকে অংশ নিলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ থাইল্যান্ডের ব্যাঙ্ককে ষোড়শ আসিয়ান-ভারত শিখর বৈঠকে যোগ দেন। শিখর বৈঠকের প্রারম্ভিক ভাষণে প্রধানমন্ত্রী এই বৈঠকে যোগ দিতে পেরে আনন্দ প্রকাশ করেন। উষ্ণ আতিথেয়তার জন্য থাইল্যান্ডকে ধন্যবাদ জানিয়ে প্রধানমন্ত্রী আগামী বছর এই শিখর বৈঠকের সভাপতি হিসেবে দায়িত্ব গ্রহণের জন্য ভিয়েতনামের সাফল্য কামনা করেন। প্রধানমন্ত্রী আরও বলেন, ভারত-প্রশান্ত মহাসাগরীয় কৌশলগত দিক থেকে ভারতের ‘পুবে তাকাও নীতি’ গুরুত্বপূর্ণ কেন্দ্রবিন্দুতে রয়েছে। এই নীতির একেবারে মধ্যস্থলে রয়েছে আসিয়ান। এক মজবুত আসিয়ান গড়ে উঠলে, পক্ষান্তরে ভারতও ব্যাপক লাভবান হবে। আসিয়ান দেশগুলির সঙ্গে স্থলপথ, নৌ-পথ, আকাশপথ এবং ডিজিটাল যোগসূত্র গড়ে তোলার লক্ষ্যে যে উদ্যোগ গ্রহণ করা হয়েছে তার কথাও প্রধানমন্ত্রী উল্লেখ করেন। তিনি বলেন, এই অঞ্চলের বাস্তবিক ও ডিজিটাল যোগাযোগ ব্যবস্থার মানোন্নয়নে ভারতের পক্ষ থেকে সহজ শর্তে যে ১ বিলিয়ন মার্কিন ডলার ঋণ সহায়তার কথা ঘোষণা করা হয়েছে তার ফলে সামগ্রিক যোগাযোগ ব্যবস্থা উপকৃত হবে। প্রধানমন্ত্রী গত বছরের স্মারক শিখর বৈঠক এবং সিঙ্গাপুরে আয়োজিত ঘরোয়া শিখর বৈঠকের সিদ্ধান্তগুলি রূপায়ণের প্রসঙ্গ উল্লেখ করে বলেন, এই সিদ্ধান্তগুলি ভারত ও আসিয়ানকে আরও কাছাকাছি নিয়ে এসেছে। ভারত ও আসিয়ানের পক্ষে পারস্পরিক স্বার্থ-সংশ্লিষ্ট ক্ষেত্রগুলিতে সহযোগিতা ও অংশীদারিত্ব বাড়াতে আগ্রহের কথা উল্লেখ করে প্রধানমন্ত্রী বলেন, আসিয়ানের সঙ্গে কৃষি, গবেষণা, ইঞ্জিনিয়ারিং, বিজ্ঞান ও তথ্য তথা যোগাযোগ প্রযুক্তি ক্ষেত্রে অংশীদারিত্ব ও দক্ষতা বৃদ্ধি করতে ভারত আগ্রহী। তিনি আরও জানান, ভারত নৌ-নিরাপত্তা ও নীল অর্থনীতি ক্ষেত্রে সহযোগিতা বাড়াতে প্রস্তুত। ভারত-আসিয়ান অবাধ বাণিজ্য চুক্তি পর্যালোচনার সময় গৃহীত সাম্প্রতিক সিদ্ধান্তগুলির কথা উল্লেখ করে প্রধানমন্ত্রী বলেন, এর ফলে আসিয়ান ও ভারতের মধ্যে অর্থনৈতিক অংশীদারিত্ব বৃদ্ধি পাবে। /
ইন্ডিয়ান ফরেন সার্ভিসের প্রশিক্ষণাধীন ৩৯ জন আধিকারিক প্রধানমন্ত্রীর সঙ্গে দেখা করলেন

ইন্ডিয়ান ফরেন সার্ভিসের প্রশিক্ষনাধীন ৩৯ জন আধিকারিক সোমবার প্রধানমন্ত্রী নরেন্দ্র মোদীর সঙ্গে দেখা করেন। প্রশিক্ষণরত আধিকারিকদের প্রধানমন্ত্রী বিদেশে ভারতের সমৃদ্ধ ইতিহাস, সংস্কৃতি ও পরম্পরার বিষয়গুলি তুলে ধরার ওপর জোর দেন। কেবল জাতীয় অগ্রাধিকারের বিষয়েই নয়, ভবিষ্যতে জাতীয় উন্নয়নের প্রয়োজনীয়তার সময়েও তাঁদের সমান সতর্ক ও সজাগ থাকতে বলেন প্রধানমন্ত্রী। প্রশিক্ষণরত আধিকারিকদের প্রযুক্তি সম্পর্কে আরও বেশি সচেতন হওয়ার পরামর্শ দেন তিনি। বিভিন্ন দেশের সরকার ও প্রবাসী ভারতীয়দের সঙ্গেও নিরন্তর যোগাযোগ রেখে চলার কথা বলেন তিনি। বিদেশি রাষ্ট্রের সঙ্গে সম্পর্ক গঠনের ক্ষেত্রে প্রবাসী ভারতীয়রা গুরুত্বপূর্ণ ভূমিকা নিয়ে থাকেন বলে প্রধানমন্ত্রী উল্লেখ করেন। ফরেন সার্ভিস ইন্সটিটিউটে প্রশিক্ষণাধীন ভুটানের দুই কূটনীতিকও প্রতিনিধিদলে ছিলেন।
উজবেকিস্তানের জনজণকে স্বাধীনতা দিবসের শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী উজবেকিস্তানের স্বাধীনতা দিবসে সে দেশের মানুষকে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “উজবেকিস্তানের বন্ধু মনোভাবাপন্ন জনগণকে স্বাধীনতা দিবসের শুভেচ্ছা। ভারত সর্বদাই উজবেকিস্তানের সঙ্গে তার অটুট বন্ধনকে সর্বোচ্চ অগ্রাধিকার দেবে।”
প্রধানমন্ত্রীর জাতীয় প্রযুক্তি দিবস উপলক্ষে বৈজ্ঞানিকদের প্রতি শ্রদ্ধার্ঘ্য

প্রধানমন্ত্রী শ্রী নরেন্দ্র মোদী আজ দেশের সমস্ত বৈজ্ঞানিকদের উদ্দেশে শ্রদ্ধা নিবেদন করেছেন। এই বৈজ্ঞানিকেরা সকলের জীবনে বিজ্ঞান ও প্রযুক্তিকে ব্যবহার করে, ইতিবাচক পরিবর্তন নিয়ে এসেছেন। শ্রী মোদী, জাতীয় প্রযুক্তি দিবস উপলক্ষ্যে ট্যুইট করেছেন। তিনি তাঁর ট্যুইট বার্তায় বলেছেন, ‘জাতীয় প্রযুক্তি দিবসে যাঁরা প্রযুক্তির মাধ্যমে অন্যের জীবনে ইতিবাচক পরিবর্তন এনেছেন দেশ, তাঁদের শ্রদ্ধা জানাচ্ছে। ১৯৯৮ সালের আজকের দিনে আমাদের বৈজ্ঞানিকেরা যে ব্যতিক্রমী সাফল্য অর্জন করেছিলেন, আমরা তা স্মরণ করি।’ প্রধানমন্ত্রী, ১৯৯৮ সালের ১১ই মে পোখরাণে পরীক্ষামূলক বিস্ফোরণের প্রসঙ্গ উল্লেখ করে বলেন, দৃঢ় রাজনৈতিক নেতৃত্বের জন্যই সেই সময় পারমাণবিক পরীক্ষা করা সম্ভব হয়েছিল। এই পরীক্ষার বিষয়ে প্রধানমন্ত্রী, তাঁর একটি মন-কি-বাত অনুষ্ঠানের কিছু বক্তব্য আবারও তুলে ধরেন। তিনি বলেন, ‘১৯৯৮ সালে পোখরাণের পরীক্ষা দেখিয়েছিল, দৃঢ় একজন রাজনৈতিক ব্যক্তিত্ব কি করতে পারেন। পোখরাণের বিষয়ে আমি একটি #MannKiBaat অনুষ্ঠানে ভারতের বৈজ্ঞানিক এবং অটলজীর স্মরণীয় নেতৃত্বের সম্পর্কে যা বলেছিলাম, তা আবারও উল্লেখ করলাম।’ শ্রী মোদী আরেকটি ট্যুইটে বলেন, ‘আজ বিশ্বকে কোভিড – ১৯ থেকে মুক্ত করার জন্য প্রযুক্তি নানাভাবে সাহায্য করছে। করোনা ভাইরাসকে পরাজিত করার জন্য যাঁরা সামনের সারিতে গবেষণা ও উদ্ভাবনের কাজ করছেন, আমি তাঁদের প্রণাম জানাই। একটি সুন্দর ও স্বাস্থ্যকর পৃথিবীর গড়ে তোলার জন্য আমরা প্রযুক্তিকে যথাযথভাবে ব্যবহার করবো।’
‘প্রধানমন্ত্রী বয়ো বন্দনা যোজনা’র সম্প্রসারণে অনুমোদন কেন্দ্রীয় মন্ত্রিসভায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রবীণ নাগরিকদের বৃদ্ধ বয়সে আয়ের সুরক্ষা ও কল্যাণের জন্য নিম্নলিখিত বিষয়গুলিতে অনুমোদন দিয়েছে। ক) ২০২০র ৩১শে মার্চের পরিবর্তে আরও তিন বছরের জন্য অর্থাৎ ২০২৩এর ৩১শে মার্চ পর্যন্ত প্রধানমন্ত্রী বয়ো বন্দনা যোজনার সময়সীমা বৃদ্ধি করা হয়েছে। খ) ২০২০-২১ অর্থবর্ষের জন্য প্রাথমিকভাবে বার্ষিক ৭.৪০ শতাংশ রিটার্ন গ্যারান্টি যুক্ত হার অনুমোদিত হয়েছে এবং পরবর্তীতে এই একই হার অনুমোদন করা হবে। গ) বয়স্ক ব্যক্তিদের সঞ্চয় প্রকল্পে রিটার্নের সংশোধিত হার চলতি অর্থবর্ষের পয়লা এপ্রিল থেকে প্রতি বছর ৭.৭৫ শতাংশ নির্ধারণ করা হবে। ঘ) প্রকল্পের অধীনে এলআইসি-র দ্বারা প্রাপ্ত রিটার্নের হার (মোট ব্যয়) এবং গ্যারান্টি যুক্ত হারের মধ্যে পার্থক্য বিবেচনা করে ব্যয় অনুমোদন করা হবে। ঙ) এই নতুন নীতিগুলির পরিপ্রেক্ষিতে প্রথম বছরের জন্য প্রকল্প তহবিলের বার্ষিক ক্যাপিং ম্যানেজমেন্ট ব্যয় ০.৫ শতাংশ এবং দ্বিতীয় বছর থেকে পরবর্তী ৯ বছরের জন্য বার্ষিক ক্যাপিং ম্যানেজমেন্ট ব্যয় ০.৩ শতাংশ ধরা হয়েছে। চ) প্রতি আর্থিক বছরের শুরুতে রিটার্নের বার্ষিক রিসেট হার অনুমোদনের জন্য অর্থমন্ত্রীর হাতে দায়িত্ব দেওয়া হয়েছে। ছ) প্রকল্পের অন্যান্য সমস্ত শর্তাদি একই রয়েছে। এই প্রকল্পের আওতায় বার্ষিক ১২ হাজার টাকা পেনশনের জন্য ১ লক্ষ ৫৬ হাজার ৬৫৮ টাকা এবং মাসিক ১ হাজার টাকা পেনশনের জন্য ১ লক্ষ ৬২ হাজার ১৬২ টাকা বিনিয়োগ করতে হবে। সরকারের আর্থিক দায়বদ্ধতা ও এলআইসি-র দ্বারা উৎপাদিত আয়ের মধ্যে সীমাবদ্ধ থাকবে। প্রধানমন্ত্রী বয়ো বন্দনা যোজনা প্রবীণ নাগরিকদের জন্য একটি সামাজিক সুরক্ষা প্রকল্প, যার উদ্দেশ্য হল সুনির্দিষ্ট বিনিয়োগের পরিমাণে গ্যারান্টি যুক্ত রিটার্নের ভিত্তিতে ন্যূনতম পেনশন প্রদান করা।
ব্রিক্‌স দেশগুলির মধ্যে সামাজিক ও শ্রমক্ষেত্রে সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার (২৪ অক্টোবর) কেন্দ্রীয় মন্ত্রিসভার বৈঠকে সামাজিক ও শ্রমক্ষেত্রে সহযোগিতার লক্ষ্যে ব্রাজিল, রাশিয়া, ভারত, চিন ও দক্ষিণ আফ্রিকার মধ্যে স্বাক্ষরিত সমঝোতাপত্রটিতে (মউ) কর্মপরবর্তী অনুমোদন মিলেছে। গত তেসরা আগস্ট ব্রিক্‌স দেশগুলির শ্রম ও কর্মসংস্থান বিষয়ক মন্ত্রী পর্যায়ের বৈঠকে এই সমঝোতাপত্রটি স্বাক্ষরিত হয়। সমঝোতাপত্র অনুযায়ী, ভারত সহ অন্যান্য ব্রিক্‌সভুক্ত দেশগুলি শ্রম আইন ও এই সংক্রান্ত আইন বলবৎ; শ্রমিক অধিকার সুরক্ষা; কর্মসংস্থান ও শ্রম বাজার নীতি পেশাদারী শিক্ষা, দক্ষতা, প্রশিক্ষণ তথা সামাজিক সুরক্ষার মতো গুরুত্বপূর্ণ ক্ষেত্রে পারস্পরিক সহযোগিতা ও কর্মসূচি আয়োজনের বিষয়ে সম্মত হয়েছে। সামাজিক সুরক্ষা ও শ্রম সংক্রান্ত বিভিন্ন বিষয়ে সহযোগিতার জন্য সদস্য দেশগুলি ব্রিক্‌স নেটওয়ার্ক অফ লেবার রিসার্চ ইনস্টিটিউট এবং ব্রিক্‌স সামাজিক সুরক্ষা সহযোগিতা ফ্রেমওয়ার্কের সুবিধা গ্রহণ করতে পারে। এই সমঝোতাপত্রটি কোনও আন্তর্জাতিক চুক্তি নয়। এমনকি, আন্তর্জাতিক আইন অনুযায়ী পরিচালিত রাষ্ট্র বা সংগঠনগুলির জন্যও কোন আইনি অধিকার ও বাধ্যবাধকতা তৈরি করতে পারে না। সার্বিক বিকাশ এবং নতুন শিল্প বিপ্লবের এই যুগে সমান সমৃদ্ধির এক অভিন্ন উদ্দেশ্য নিয়ে ব্রিক্‌স সদস্য দেশগুলির মধ্যে সহযোগিতা, সমন্বয় ও সর্বাধিক সাযুজ্য বজায় রাখার ক্ষেত্রে এই সমঝোতাপত্র একটি ব্যবস্থা গড়ে তুলবে। ব্রিক্‌স দেশগুলির মধ্যে জ্ঞান আদান-প্রদানের পাশাপাশি শ্রম ও কর্মসংস্থান, সামাজিক নিরাপত্তা ও সামাজিক আলাপ-আলোচনার মতো বিষয়ে যৌথ কর্মসূচি রূপায়ণেও সমঝোতাপত্রটি সাহায্য করবে। এছাড়াও, আন্তর্জাতিক শ্রম সংগঠনের (আইএলও) আন্তর্জাতিক প্রশিক্ষণ কেন্দ্রের সঙ্গে ব্রিক্‌স নেটওয়ার্ক অফ লেবার ইনস্টিটিউটের যোগসূত্র গড়ে তোলার বিষয়টিও এই সমঝোতাপত্রের মাধ্যমে সুনিশ্চিত হবে। এর ফলে, যুব সম্প্রদায়ের কর্মসংস্থান ও কর্মসংস্থানের নতুন নতুন পন্থা খুঁজে বের করা সম্ভব হবে। /
প্রধানমন্ত্রী আগামীকাল জাতীয় যুদ্ধ স্মারকটিকে জাতির উদ্দেশে উৎসর্গ করবেন

প্রধানমন্ত্রী শ্রী নরেন্দ্র মোদী আগামীকাল, ২৫ ফেব্রুয়ারি, জাতীয় যুদ্ধ স্মারকটিকে জাতির উদ্দেশে উৎসর্গ করবেন। অনুষ্ঠানে তিনি প্রাক্তন সেনাকর্মীদের উদ্দেশেও ভাষণ দেবেন। নতুন দিল্লির ইন্ডিয়া গেটের কাছে জাতীয় যুদ্ধ স্মারকটি মাধ্যমে স্বাধীনতা পরবর্তী সময়ে দেশের রক্ষায় জীবনদান করা সৈনিকদের যথাযথভাবে শ্রদ্ধা জানানো হয়। জাতীয় যুদ্ধ স্মারকটি সেই সেনাকর্মীদেরও স্মরণ করায় যাঁরা শান্তিরক্ষা অভিযান ও উগ্রপন্হা বিরোধী কার্যকলাপে অংশ নিয়ে আত্মত্যাগ করেছেন। জাতীয় স্মারকটি নকশায় চারটি পর পর বৃত্ত রয়েছে যেগুলির নামকরণ করা হয়েছে- ‘অমর চক্র’ বা অমরত্বের বৃত্ত, ‘বীরতা চক্র’ বা বীরত্বের বৃত্ত, ‘ত্যাগ চক্র’ বা ত্যাগের বৃত্ত এবং ‘রক্ষা চক্র’ বা প্রতিরক্ষার বৃত্ত। জাতীয় স্মারকটি প্রাঙ্গনে একটি কেন্দ্রীয় স্মারকস্তম্ভ, একটি সদা-প্রজ্জ্বলিত অগ্নিশিখা এবং ভারতীয় সেনাবাহিনী, বিমানবাহিনী ও নৌবাহিনীর বিখ্যাত যুদ্ধগুলি চিহ্নিত করা ৬টি ব্রোঞ্জের প্রতিমূর্তি রয়েছে। পরম যোদ্ধা স্হলে ২১জন পরমবীর চক্র বিজেতার আবক্ষ প্রতিমূর্তি স্হাপন করা হয়েছে। তাঁদের মধ্যে ৩ জন- সুবেদার মেজর (সান্মানিক ক্যাপ্টেন) বনা সিং (অবসরপ্রাপ্ত), সুবেদার মেজর যোগেন্দ্র সিং যাদব ও সুবেদার সঞ্জয় কুমার জীবিত রয়েছেন।
প্রধানমন্ত্রী ইসরোর মহাকাশ বিজ্ঞানীদের প্রয়াসের প্রশংসা করেছেন
ভারতের মহাকাশ কর্মসূচীতে তাঁদের কঠোর পরিশ্রম অব্যাহত রাখতে উৎসাহিত করেছেন

ইসরোর সদর দপ্তরের নিয়ন্ত্রণ কক্ষ থেকে চন্দ্রযান দুই মিশনের সব যোগাযোগ যখন বিচ্ছিন্ন হয়ে গিয়েছিল, প্রধানমন্ত্রী শ্রী নরেন্দ্র মোদী বিজ্ঞানীদের সঙ্গে সেই সময় ওখানেই ছিলেন। তিনি বলেন, “ভারত আজ আমাদের বিজ্ঞানীদের জন্য গর্বিত। এই মুহূর্তে আমাদের সাহসী হতে হবে আর আমরা সাহসী থাকবোও!” প্রধানমন্ত্রী বিজ্ঞানীদের মনোবলকে চাঙ্গা করার জন্য বলেন, “ গোটা দেশ আপনাদের সঙ্গে রয়েছে। আমি আপনাদের সঙ্গে রয়েছি। এই প্রয়াস, উদ্যোগ ফলপ্রসূ ছিল।“ “আপনারা ভারতমাতার বিজয়ের লক্ষ্যে কাজ করেন, এর জন্য আপনারা সংগ্রাম করছেন। আপনাদের সঙ্কল্প এবং দৃঢ় ইচ্ছাশক্তি ভারত মাতার গৌরব বৃদ্ধি করে। “ “ গত রাত্রে আমি আপনাদের হতাশা এবং অনুভূতি উপলব্ধি করতে পারছিলাম। যখন অবতরণ যানের সঙ্গে যোগাযোগ বিচ্ছিন্ন হয়ে গেল, তখন আমি আপনাদের মধ্যেই ছিলাম। অনেক প্রশ্নের উত্তর পাওয়া যাচ্ছে না। কিন্তু আমি নিশ্চিত আপনারা সেই উত্তরগুলি খুঁজে পাবেন। আমি জানি এর পেছনে আপনারা কঠোর পরিশ্রম করেছেন। “ “আমরা আমাদের চলার পথে ছোট্ট একটা বাধার সম্মুখীন হয়েছি। কিন্তু এর জন্য অভীষ্ট লক্ষ্যে পৌছাতে আমাদের উৎসাহ উদ্দীপনায় ঘাটতি থাকবে না।“ আমাদের মনোবল আর-ও দৃঢ় হয়েছে। “ আমাদের বিজ্ঞানী ভাই বোনেদের সঙ্গে সঙ্ঘতি দেখানোর জন্য গতরাত্রে গোটা দেশ জেগে ছিল। আমরা চন্দ্রপৃষ্ঠের খুব কাছে পৌছে গিয়েছিলাম। এই প্রয়াস অত্যন্ত প্রশংসনীয়। “ “ আমরা আমাদের মহাকাশ কর্মসূচী ও বিজ্ঞানীদের জন্য গর্বিত। তাঁদের কঠোর পরিশ্রম ও সঙ্কল্প শুধু আমাদের নাগরিকদেরই নয় অন্য দেশের নাগরিকদেরও উন্নত জীবন যাপনের সহায়ক হবে।“ “ ভারত জানে আনন্দ করার অনেক গর্বিত মুহূর্ত আসবে।“ “মহাকাশ কর্মসূচির সুফল আসা এখনো বাকি রয়েছে।“ “আমাদের নতুন নতুন লক্ষ্য খুজতে হবে, নতুন নতুন জায়গায় পৌছতে হবে। আমাদের সাফল্যের নতুন উচ্চতায় পৌছতে হবে।“ “ আমাদের বিজ্ঞানীদের উদ্দেশে আমি বলতে চাই, দেশ আপনাদের সঙ্গে রয়েছে। আপনারা এমন জায়গায় পৌছানোর উদ্যোগ নিয়েছিলেন, যেখানে কেউ আগে পৌছাতে পারে নি।“ “আপনারা আপনাদের সামর্থ অনুযায়ী লক্ষ্যে প্রায় পৌছে গিয়েছিলেন। আমি গর্ব করে বলতে পারি আপনাদের প্রয়াস এবং যাত্রা মহত্বপূর্ণ ছিল। “ “আমাদের টিম কঠোর পরিশ্রম করেছে এবং অনেক দূর পর্যন্ত গিয়েছে, এই বিশ্বাস আমাদের মধ্যে সবসময়ই থাকবে। “ “আজ আমরা যা শিখলাম, আগামীতে পথ চলায় তা সহায়ক হবে।“ “আমি আমাদের মহাকাশ বিজ্ঞানীদের পরিবারের সদস্যবৃন্দকে ধন্যবাদ জানাবো। তাঁদের নীরব, মূল্যবান সমর্থন আমাদের উদ্যোগের বড় শক্তি। “ “বোন এবং ভাইয়েরা , ভারতীয় স্বভাবের কেন্দ্রে রয়েছে প্রাণোচ্ছলতা এবং অধ্যাবসায়। আমাদের গৌরবোজ্জ্বল ইতিহাসে এরকম অনেক মুহূর্ত এসেছে, যখন আমরা হেরে গিয়েছি, কিন্তু আমরা হাল ছাড়িনি। এই কারণেই আমাদের সভ্যতা সবার সেরা। “ “আমরা ঐতিহাসিক সাফল্য অর্জন করেছি। আমি জানি ইসরো এই ঘটনায় পিছিয়ে আসবে না। “ “ নতুন প্রভাত, সুন্দর আগামী আসবে। ফলের চিন্তা না করে আমরা এগিয়ে যাবো কারণ এটাই আমাদের ইতিহাস। “ “আপনাদের প্রতি আস্থা আমার আছে। আপনারা আমার থেকেও বেশি স্বপ্ন দেখেন। আপনাদের আশার প্রতি আমার পূর্ণ ভরসা আছে।“ “ আমি নিজে উৎসাহ পাওয়ার জন্য আপনাদের সঙ্গে দেখা করতে আসি। আপনারা প্রেরণার সমুদ্র। উতসাহদানের প্রতিমূর্তি। আমি আপনাদের সকলকে অভিনন্দন আর আপনাদের উদ্যোগকে শুভকামনা জানাচ্ছি। “
প্রবাসী ভারতীয় বিবাহ নিবন্ধীকরণ বিল, ২০১৯ প্রণয়নে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে প্রবাসী ভারতীয় বিবাহ নিবন্ধীকরণ বিল, ২০১৯ প্রণয়নের অনুমোদন মিলেছে। এই বিল কার্যকর হলে ভারতীয় নাগরিকদের সুরক্ষা আরও বাড়বে বিশেষ করে প্রবাসী ভারতীয়দের সঙ্গে বিবাহিত মহিলাদের ওপর তাঁদের স্বামীদের অত্যাচার রোধ করা সম্ভব হবে। একই সঙ্গে, সমগ্র বৈবাহিক ব্যবস্থায় আরও স্বচ্ছতা আসবে। এই বিলের আইনি কাঠামোতেও সংশোধনের সংস্থান থাকছে, যার ফলে স্ত্রীর ওপর প্রবাসী ভারতীয় স্বামীর নির্যাতন রোধ করা সম্ভব হবে। একইভাবে, প্রবাসী ভারতীয়দের সঙ্গে বিবাহ সূত্রে আবদ্ধ ভারতীয় নাগরিকদের শোষণের বিরুদ্ধে সুরক্ষা প্রদান করবে। বিলটি পাশ হলে বিবাহ সূত্রে আবদ্ধ প্রবাসী ভারতীয়দের ভারতে বা বিদেশস্থিত ভারতীয় মিশনে নাম নিবন্ধীকরণ করতে হবে। এছাড়াও, ১৯৬৭ সালের পাসপোর্ট আইনে এবং ১৯৭৩-র ফৌজদারি বিধিতে প্রয়োজনীয় সংশোধন আনা হবে। এই বিল কার্যকর হলে প্রবাসী ভারতীয়দের সঙ্গে বিবাহ সূত্রে আবদ্ধ ভারতীয় মহিলারা বিশেষভাবে উপকৃত হবেন।
কেশরীনাথ ত্রিপাঠীর প্রয়াণে প্রধানমন্ত্রীর শোক প্রকাশ

নয়াদিল্লি, ৮ জানুয়ারি, ২০২৩ প্রধানমন্ত্রী শ্রী নরেন্দ্র মোদী পশ্চিমবঙ্গের প্রাক্তন রাজ্যপাল কেশরীনাথ ত্রিপাঠীর প্রয়াণে গভীর শোক ব্যক্ত করেছেন। কেশরীনাথ ত্রিপাঠী বিহার, মেঘালয় ও মিজোরামের রাজ্যপাল হিসেবে স্বল্প সময়ের জন্য দায়িত্ব পালন করেছেন। শ্রী মোদী বলেছেন, উত্তরপ্রদেশে বিজেপি-র সংগঠন গড়ে তোলার ক্ষেত্রে কেশরীনাথ ত্রিপাঠী গুরুত্বপূর্ণ ভূমিকা পালন করেছেন এবং রাজ্যের উন্নয়নে তিনি কঠোর পরিশ্রম করেন। এক ট্যুইট বার্তায় প্রধানমন্ত্রী বলেছেন : “কেশরীনাথ ত্রিপাঠীজি সমাজ সেবা এবং পাণ্ডিত্যের জন্য সর্বজন শ্রদ্ধেয় ছিলেন। সাংবিধানিক বিষয়ে তাঁর অগাধ জ্ঞান ছিল। উত্তরপ্রদেশে বিজেপি-র সংগঠন গড়ে তোলার ক্ষেত্রে তিনি গুরুত্বপূর্ণ ভূমিকা পালন করেছেন এবং রাজ্যের উন্নয়নে তিনি কঠোর পরিশ্রম করেন। তাঁর প্রয়াণে আমি শোকাহত। কেশরীনাথ ত্রিপাঠীর পরিবার-পরিজন ও গুণগ্রাহীদের সমবেদনা জানাই। ওঁ শান্তি!”
২০১৮ ব্যাচের আইপিএস প্রবেশনাররা দেখা করলেন প্রধানমন্ত্রীর সঙ্গে

প্রধানমন্ত্রী শ্রী নরেন্দ্র মোদীর সঙ্গে আজ নতুন দিল্লিতে দেখা করলেন ২০১৮ ব্যাচের ১২৬ জন আইপিএস প্রবেশনার। প্রধানমন্ত্রী আধিকারিকদের তাঁদের প্রতিদিনের কাজে আত্মনিয়োগ করার পরামর্শ দেন। তিনি সাধারণ নাগরিকের সঙ্গে পুলিশ বাহিনীকে সংযুক্ত করার গুরুত্বের ওপর জোর দেন। তিনি বলেন, প্রত্যেক আধিকারিককে নাগরিকদের পুলিশ বাহিনী সম্পর্কে পরিপ্রেক্ষিতটি বুঝতে হবে এবং পুলিশ বাহিনীকে নাগরিক-বান্ধব ও গ্রহণযোগ্য করে তোলার লক্ষ্যে কাজ করতে হবে। আইপিএস আধিকারিকদের সঙ্গে আলাপচারিতায় প্রধানমন্ত্রী বলেন, পুলিশের ভূমিকা অপরাধ প্রতিরোধমুখী হওয়া উচিৎ। আধুনিক পুলিশ বাহিনী গঠনে প্রযুক্তির গুরুত্বকে তুলে ধরেন তিনি। প্রধানমন্ত্রী পিছিয়ে পড়া জেলাগুলির পরিবর্তন এবং সামাজিক পরিবর্তনের উপকরণ হিসাবে পুলিশের ভূমিকা নিয়ে আলোচনা করেন। ২০১৮ ব্যাচের অধিক সংখ্যক মহিলা প্রবেশনারদের উপস্থিতির প্রশংসা করেন তিনি। প্রধানমন্ত্রী বলেন, পুলিশ বাহিনীতে যত বেশি সংখ্যায় মহিলারা আসবেন, তার ইতিবাচক প্রভাব পড়বে পুলিশের কাজকর্মে ও দেশ গঠনে। আধিকারিকদের উজ্জ্বল ভবিষ্যৎ কামনা করে প্রধানমন্ত্রী তাঁদের নিজেদের প্রতি বিশ্বাস রাখতে বলেন। তিনি আরও বলেন, প্রশিক্ষণের সঙ্গে আত্মবিশ্বাস ও আত্মশক্তির মাধ্যমে প্রতিদিনের সমস্যা মোকাবিলার উপযোগী হয়ে উঠবে আধিকারিকরা।
‘শ্রী-দুর্গা-সপ্তসতী’ বইটি প্রকাশ করলেন প্রধানমন্ত্রী

দেবী দুর্গার মাহাত্ম্য বর্ণনায় ‘শ্রী-দুর্গা-সপ্তসতী’ নামে একটি সচিত্র গ্রন্থ আজ আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। রাজস্থানের এক গবেষক ডঃ সন্দীপ যোশী এই গ্রন্থটির রচয়িতা। ভারতের ঐতিহ্যকে মূর্ত করে তোলার ক্ষেত্রে তাঁর এই গ্রন্থ এক বিশেষ প্রচেষ্টা বলে ডঃ যোশীকে অভিনন্দন জানান প্রধানমন্ত্রী। anuary, 2016
রাষ্ট্রসঙ্ঘের জেনেভা কার্যালয়ে ‘ওয়ে ফাইন্ডিং অ্যাপ্লিকেশন’ গড়ে তোলার চুক্তিটিকে অনুমোদন দিল কেন্দ্রীয় মন্ত্রিসভা

নয়াদিল্লি, ১৪ জুন, ২০২২ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার রাষ্ট্রসঙ্ঘের জেনেভা কার্যালয়ে একটি অ্যাপ তৈরির চুক্তি স্বাক্ষরের প্রস্তাবে অনুমোদন দেওয়া হয়। জেনেভায় রাষ্ট্রসঙ্ঘের কার্যালয়ে 'প্যালাইস দ্য নেশনস'-এ নিরাপত্তার যাবতীয় নিয়মকানুন পালনের জন্য কোন পথ দিয়ে, কিভাবে সঠিক স্থানে গিয়ে পৌঁছনো সম্ভব তার উপায় খুঁজে বের করার একটি অ্যাপ গড়ে তোলা হবে এই চুক্তির আওতায়। উল্লেখ্য, রাষ্ট্রসঙ্ঘ হল একটি আন্তর্জাতিক সংস্থা যার সূচনা ১৯৪৫ সালে। বর্তমানে ১৯৩টি সদস্য রাষ্ট্র রয়েছে এই আন্তর্জাতিক প্রতিষ্ঠানটির। সূচনাকাল থেকেই ভারত যুক্ত রয়েছে এই প্রতিষ্ঠানটির সঙ্গে। জেনেভায় রাষ্ট্রসঙ্ঘের কার্যালয়টি পাঁচটি ভবন এবং একুশটি তলার সমন্বয়ে গড়ে তোলা হয়েছে যেটির ঐতিহাসিক নামই হল 'প্যালাইস দ্য নেশনস'। বিভিন্ন বৈঠক এবং সম্মেলনে অংশগ্রহণের লক্ষ্যে বিশ্বের বিভিন্ন দেশের প্রতিনিধি, নাগরিক সমাজের সদস্যরা এমনকি সাধারণ মানুষও নানা কাজে এই কার্যালয়ে হাজিরা দিয়ে থাকেন। তবে, নিরাপত্তার স্বার্থে কিভাবে এবং কোন পথ দিয়ে এই কার্যালয়ের বিভিন্ন স্থানে পৌঁছনো সম্ভব তা খুঁজে বের করতে চিন্তাভাবনার এক বিশেষ প্রস্তাব দেওয়া হয় রাষ্ট্রসঙ্ঘের পক্ষ থেকে। জিপিএস ছাড়াও স্থান চিহ্নিত করার একটি বিশেষ অ্যাপ গড়ে তোলা হলে প্রতিনিধি ও অন্যান্যদের কার্যালয়ের বিভিন্ন রুম খুঁজে দেখার ক্ষেত্রে সুবিধা হবে বলে মনে করা হচ্ছে। রাষ্ট্রসঙ্ঘের ৭৫ বছর পূর্তি উপলক্ষে এই অ্যাপটি ভারতের ডোনেশনের মাধ্যমে গড়ে তোলার প্রস্তাব দেওয়া হয়। ভারত সরকারের সেন্টার ফর ডেভেলপমেন্ট অফ টেলিম্যাটিক্স বা সি-ডট এবং দূরসঞ্চার দপ্তরের বিকাশ কেন্দ্রের ওপর এই অ্যাপ গড়ে তোলার দায়িত্ব ন্যস্ত করা হয়েছে। ভারতের পক্ষ থেকে রাষ্ট্রসঙ্ঘকে এটি একটি বিশেষ উপহার রূপেই চিহ্নিত হবে যার মাধ্যমে ভারতের প্রযুক্তিগত দক্ষতাই শুধু ফুটে উঠবে না, একইসঙ্গে দেশের মর্যাদাও বৃদ্ধি পাবে রাষ্ট্রসঙ্ঘ তথা আন্তর্জাতিক পর্যায়ে। /
প্রধানমন্ত্রী মধ্যপ্রদেশ সফরে যাচ্ছেন, আগামীকাল পঞ্চায়েতি রাজ দিবসে রাষ্ট্রীয় গ্রামীণ স্বরাজ অভিযানের সূচনা করবেন

প্রধানমন্ত্রী শ্রী নরেন্দ্র মোদী আগামীকাল ২৪ এপ্রিল, জাতীয় পঞ্চায়েতি রাজ দিবসে মধ্যপ্রদেশের মাণ্ডলা সফর করবেন। তিনি এক জনসভায় রাষ্ট্রীয় গ্রামীণ স্বরাজ অভিযানের সূচনা করবেন এবং মাণ্ডলা থেকেই সারা দেশের পঞ্চায়েত রাজ প্রতিনিধিদের উদ্দেশে ভাষণ দেবেন। এই উপলক্ষে প্রধানমন্ত্রী আগামী পাঁচ বছরে আদিবাসীদের সার্বিক উন্নয়নের জন্য কর্মপরিকল্পনার এক রূপরেখা প্রকাশ করবেন। তিনি মাণ্ডলা জেলার মানেরী’তে ইন্ডিয়ান অয়েল কর্পোরেশনের এলপিজি বটলিং প্ল্যান্টের ভিত্তিপ্রস্তর স্থাপন করে, একটি ফলক উন্মোচন করবেন। তিনি এদিন স্থানীয় সরকারের একটি ডায়রেক্টরিও প্রকাশ করবেন। পরিচ্ছন্ন, স্বাস্থ্যকর এবং বিদ্যুতায়িত ভারতের লক্ষ্যে সরকারের ঘোষিত দায়বদ্ধতার সঙ্গে সামঞ্জস্য রেখে, যেসব গ্রাম ১০০ শতাংশ ধোঁয়াহীন রান্নাঘরের লক্ষ্যমাত্রা অর্জন করেছে, মিশন ইন্দ্রধনুষের আওতায় যেসব গ্রামে ১০০ শতাংশ হারে প্রতিষেধক টিকা দেওয়া হয়েছে এবং সৌভাগ্য কর্মসূচির আওতায় যেসব গ্রামে ১০০ শতাংশ বিদ্যুতায়নের কাজ হয়েছে, সেই গ্রামগুলির সরপঞ্চদের প্রধানমন্ত্রী সংবর্ধনা দেবেন। এছাড়া, সর্বশ্রেষ্ঠ পঞ্চায়েত পুরস্কার যোজনার আওতায় গ্রাম পঞ্চায়েত বিকাশ পুরস্কার যোজনা এবং রাষ্ট্রীয় ই-পঞ্চায়েত পুরস্কারের বিজয়ীদের এদিন সংবর্ধনা দেওয়া হবে। পরে, প্রধানমন্ত্রী মধ্যপ্রদেশের উন্নয়নকামী জেলাগুলির, জেলা সমাহর্তাদের সঙ্গে মুখোমুখী আলোচনায় বসবেন।
রাজস্থানের পালিতে সড়ক দুর্ঘটনায় প্রাণহানির খবরে প্রধানমন্ত্রীর শোকপ্রকাশ

নতুনদিল্লি, ১৯শে আগস্ট, ২০২২ প্রধানমন্ত্রী শ্রী নরেন্দ্র মোদী রাজস্থানের পালিতে সড়ক দুর্ঘটনায় প্রাণহানির খবরে গভীর শোক ব্যক্ত করেছেন। এক ট্যুইট বার্তায় প্রধানমন্ত্রী বলেছেন, “ রাজস্থানের পালিতে সড়ক দুর্ঘটনা দুঃখজনক। শোকের এই মুহূর্তে স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। প্রধানমন্ত্রী @narendramodi"